
Kasutusloa andmine (Peterburi mnt 2)

1. ASJAOLUD JA MENETLUSE KÄIK
[bookmark: _GoBack]27.03.2020 ehitisregistri keskkonda laekus läbivaatamiseks Peterburi mnt 2 Hermanni linnuse konvendihoone, ehitisregistri kood 118008962, ümberehitamise ehitusprojekti, projekteerija JVR OÜ JVR Arhitects Ltd, töö nr 2-15/03, kohaselt esimese etapi ulatuses ruumidele kasutusloa taotlus nr 2011371/05782-1. Taotlusele on lisatud ehitusprojekt ning ehitusdokumentatsioon. 

30.03.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/05878, menetluse nr 209593 ning eelnõu suunatud Päästeametile, SA Narva Muuseumile, geodeesia ja maakorralduse osakonnale, arhitektuuri ja planeerimise osakonnale ning järelevalve osakonnale kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 07.04.2020  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
10.04.2020  ehitusettevõtja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid  ning omaniku esindaja hindasid Peterburi mnt 2 Hermanni linnuse konvendi hoone, ehitisregistri kood 118008962, esimese etapi ulatuses ümberehitatud ruumid nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu kasutusloa taotlus on tagastatud puuduste kõrvaldamiseks.

18.05.2020 ehitisregistri elektroonilisse keskkonda kõrvaldatud puudustega kasutusloa taotlus nr   2011371/05782-2 laekus edaspidiseks menetlemiseks. On genereeritud uus kasutusloa eelnõu nr   2012371/05878-2.

25.05.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Peterburi mnt 2 Hermanni linnuse konvendihoone, ehitisregistri kood 118008962, esimese etapi ulatuses ümberehitatud ruumidele kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
3.1. Väljastada Peterburi mnt 2 Hermanni linnuse konvendihoone, ehitisregistri kood 118008962, esimese etapi ulatuses ümberehitatud ruumidele kasutusluba. 

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

